# ג'ודי שלום ניר מוזס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ודי שלום ניר מוזס היא אשת תקשורת, מנחת טלוויזיה, שדרנית רדיו, ועיתונאית ישראלית.

ג'ודי (יהודית) מוזס נולדה בשנת 1958 ברמת גן, בת לפולה ונח מוזס, בעלי השליטה בעיתון "ידיעות אחרונות", ואחות שלישית אחרי גלעד מוזס שנהרג בתאונת דרכים (1959) וארנון מוזס, המוציא לאור של העיתון כיום. אחותה הגדולה של תמי מוזס, בעלת שליטה על חברות ישראליות שונות.

למדה בצעירותה ב"אוהל שם" וכן ב"תיכון חדש" שבתל אביב. שירתה בצה"ל כמלוות אנשי ציבור בשדה דב. בשנת 1982 נישאה מוזס לעיתונאי עמירם ניר. לשניים נולדו שני בנים - נמרוד ונדב. בשנת 1986 נדרס אביה למוות, ובעלות העיתון עברה לידי אמה - פולה. לאחר שלוש שנים, בשנת 1989, נהרג בעלה בתאונת מטוס. בשנת 1993 נישאה ג'ודי לחבר הכנסת סילבן שלום. לשניים נולדו שלושה ילדים - אלון והתאומים שירה ותומר.

בשנת 1994, עם מותה של פולה מוזס, אמה של ג'ודי, הועברו סמכויות השליטה על העיתון לאחיה של ג'ודי, ארנון. ביחד הצליחו ג'ודי וארנון לגבור על אחותם, תמי, בני דודם והעורך דב יודקובסקי במלחמת הירושה שהתנהלה במשך שנים על השליטה ועל המניות בעיתון. כמה שנים לאחר מכן מכרה תמי את מניותיה בעיתון לארנון ולמספר גופים.

בנוסף להיותה בת למשפחה העוסקת בתקשורת הישראלית, ולהיותה עצמה בעלת שליטה תקשורתית, ג'ודי כתבה במשך שנים במוסף "7 ימים" של "ידיעות אחרונות" וכותבת גם היום, בעיקר על עולם הבידור הישראלי, הגישה תוכנית רדיו בשם "השבוע בג'ודי" בתחנת הרדיו רשת ב' והתארחה במספר גדול של תוכניות טלוויזיה. כבר מספר שנים מנחה מוזס תוכניות טלוויזיה בזכיינית השידור רשת, כיום מנחה תוכנית בשם "ג'ודי". עוד סממן להיותה דמות תקשורתית בא לידי ביטוי בתוכנית הבידור המצליחה "ארץ נהדרת", שם כבר מספר עונות השחקנית אורנה בנאי מבצעת חיקוי שלה.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: ג'ודי שלום ניר מוזס

מקור: http://he.wikipedia.org../../../%D7%92/27/%D7%95/%D7%92%27%D7%95%D7%93%D7%99_%D7%A9%D7%9C%D7%95%D7%9D_%D7%A0%D7%99%D7%A8_%D7%9E%D7%95%D7%96%D7%A1.html

קטגוריות: ידיעות אחרונות | שדרני רדיו וטלוויזיה ישראלים | משפחת מוזס | מנחי טלוויזיה ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש